Meddelelse om indledning af en interimsundersøgelse af antidumpingforanstaltningerne vedrørende importen af korte syntetiske fibre af polyester og bånd af polyester med oprindelse i Belarus

(2000/C 352/03)

Kommissionen har modtaget en anmodning om en delvis interimsundersøgelse i henhold til artikel 11, stk. 3, i Rådets forordning (EF) nr. 384/96(1), ("grundforordningen"), senest ændret ved Rådets forordning (EF) nr. 2238/2000(2), af de ved forordning (EF) nr. 1490/96(3) indførte foranstaltninger over for importen af korte syntetiske fibre af polyester med oprindelse i Belarus, udstrakt til importen af bånd (tow) af polyester fra Belarus ved forodning (EF) nr. 2513/97(4).

1. Anmodning om en fornyet undersøgelse

Anmodningen er indgivet af den belarussiske eksporterende producent Khimvolokno ("ansøgeren"). Anmodningen om en interimsundersøgelse er begrænset til en undersøgelse af dumpingaspektet for så vidt angår ansøgeren.

2. Vare

De pågældende varer er korte syntetiske fibre af polyester og bånd (tow) af polyester, der i øjeblikket henhører under henholdsvis KN-kode 5503 20 00 og KN-kode 5501 20 00. Disse koder angives kun til orientering.

3. Gældende foranstaltninger

De i øjeblikket gældende foranstaltninger er en endelig antidumpingtold indført ved forordning (EF) nr. 1490/96 om korte syntetiske fibre af polyester med oprindelse i Belarus, der i henhold til artikel 13 i grundforordningen er udstrakt ved forordning (EF) nr. 2513/97 til importen af bånd (tow) af polyester fra samme land, og opkrævning af den udstrakte told på sidstnævnte import som registreret i henhold til Kommissionens forordning (EF) nr. 693/97(5).

4. Årsagerne til undersøgelsen

Ansøgerens anmodning om en interiumsundersøgelse indeholdt tilstrækkelige beviser for, at de omstændigheder, som lå til grund for indførelsen af foranstaltningerne, havde ændret sig, og at disse ændringer er af varig art.

Ansøgeren hævder bl.a., at hjemmemarkedsprisen i det referenceland, nemlig Taiwan, der blev benyttet til at fastsætte den normale værdi i de tidligere undersøgelser, er faldet betydeligt og væsentligt mere end priserne ved eksport fra Belarus til Fællesskabet, hvilket fører til en meget lavere dumpingmargen. Det er derfor ikke nødvendigt fortsat at opretholde foranstaltninger på det eksisterende niveau, som er fastsat på grundlag af omfanget af den tidligere konstaterede dumping, for at afhjælpe dumpingen.

5. Procedure for fastsættelse af dumping

Kommissionen har efter høring af Det Rådgivende Udvalg fastslået, at der foreligger tilstrækkelige beviser til at indlede en interimsundersøgelse, og den indleder en undersøgelse i henhold til artikel 11, stk. 3, i grundforordningen, begrænset til en undersøgelse af dumpingaspektet for så vidt angår ansøgeren. Denne undersøgelse vil vurdere behovet for at videreføre, fjerne eller ændre de eksisterende foranstaltninger for så vidt angår den eneste ansøger.

a) Spørgeskemaer

For at indhente de oplysninger, som Kommissionen anser for nødvendige for sin undersøgelse, vil den sende spørgeskemaer til ansøgeren, til producenter og eksportører af den pågældende vare i referencelandet Taiwan og til myndighederne i Belarus. Disse oplysninger og dokumentation til støtte herfor skal være Kommissionen i hænde inden for den frist, der er fastsat i denne meddelelses punkt 6, litra a).

b) Indhentning af oplysninger og afholdelse af høringer

Alle interesserede parter opfordres til at give udtryk for deres mening skriftligt, afgive andre oplysninger end besvarelser af spørgeskemaerne og fremlægge dokumentation herfor. Disse oplysninger og dokumentation til støtte herfor skal være Kommissionen i hænde inden for den frist, der er fastsat i denne meddelelses punkt 6, litra a).

Kommissionen kan desuden høre interesserede parter mundtligt, hvis de fremsætter skriftlig anmodning herom og påviser, at der er særlige årsager til, at de bør høres. En sådan anmodning skal fremsættes inden for den frist, der er fastsat i denne meddelelses punkt 6, litra b).

c) Valg af tredjeland med markedsøkonomi

I de tidligere undersøgelser blev Taiwan benyttet som et tredjeland med markedsøkonomi med henblik på at fastsætte den normale værdi for Belarus. Kommissionen påtænker igen at benytte Taiwan til dette formål. Interesserede parter opfordres til at fremsætte bemærkninger om rimeligheden af dette valg inden for den specifikke frist, der er fastsat i denne meddelelses punkt 6, litra c).

6. Frister

a) For parter til at give sig til kende og indsende besvarelser af spørgeskemaer og alle andre oplysninger

Medmindre andet er angivet, skal alle interesserede parter give sig til kende over for Kommissionen, fremsætte deres synspunkter og afgive besvarelser af spørgeskemaer eller alle andre oplysninger senest 40 dage fra datoen for offentliggørelsen af denne meddelelse i De Europæiske Fællesskabers Tidende, hvis der skal tages hensyn til deres bemærkninger i forbindelse med undersøgelsen.

b) Høringer

Interesserede parter kan også anmode om at blive hørt af Kommissionen inden for samme frist på 40 dage.

c) Specifik frist for valg af land med markedsøkonomi

Parter i undersøgelsen, som ønsker at fremsætte bemærkninger til det hensigtsmæssige ved valget af Taiwan, der som nævnt i punkt 5, litra c), anses for at være et passende valg af tredjeland med markedsøkonomi med henblik på fastsættelsen af den normale værdi for Belarus, skal fremsætte disse bemærkninger senest ti dage efter offentliggørelsen af denne meddelelse i De Europæiske Fællesskabers Tidende.

7. Skriftlige bemærkninger, besvarelser af spørgeskemaer og korrespondance

Alle bemærkninger og anmodninger fra interesserede parter indgives skriftligt (ikke i elektronisk form, medmindre andet er angivet) med angivelse af den interesserede parts navn og adresse samt telefon-, fax- og/eller telexnummer.

Kommissionens postadresse: Europa-Kommissionen Generaldirektoratet for Handel

Direktorat C

TERV 0/13

Rue de la Loi/Wetstraat 200 B - 1049 Bruxelles/Brussel Fax (32-2) 295 65 05 Telex 21877 COMEU B.

8. Manglende samarbejdsvilje

I tilfælde, hvor en af de interesserede parter nægter at give adgang til de nødvendige oplysninger eller undlader at meddele dem inden for de fastsattze frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. artikel 18 i grundforordningen.

Hvis det konstateres, at en interesseret part har afgivet forkerte eller misvisende oplysninger, vil der blive set bort fra disse oplysninger, og de foreliggende faktiske oplysninger kan benyttes.

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT L 189 af 23.7.1996, s. 13.

(4) EFT L 346 af 15.12.1997, s. 1.

(5) EFT L 102 af 19.4.1997, s. 14.